Беа направени занемарливи напори за зајакнување на административниот капацитет за спроведување и извршување на законодавството, со што останува во голема мера недоволен, како на национално, така и на локално ниво. Координацијата меѓу соодветните тела и понатаму е неефективна. Заинтересираните страни сè уште се недоволно вклучени во процесот на одлучување. Спроведувањето на законодавството сè уште не е ефикасно. Системот за следење на животната средина и информирање не е соодветен. Инвестициите во секторот и понатаму се ниски во однос на тековните потреби. Заштитата на животната средина и барањата за климатските промени сè уште не се доволно интегрирани во креирањето на политиките и спроведувањето на истите во други области.

#### Заклучок

Постигнат е мал напредок во областите на животната средина и климатските промени. Административните капацитети треба да се зајакнат во сите области и Владата треба повеќе да соработува со граѓанското општество и другите заинтересирани страни. Потребни се стратешко планирање и значителни напори за да се осигури дека националното законодавство е усогласено со acquis- то и дека тоа законодавство е спроведено. Инвестирањето треба значително да се зголеми, особено во секторите за отпад и вода. Земјата треба, до првиот квартал од 2015 година да го даде нејзиниот предвиден придонес кон Климатската спогодба за 2015 година. Севкупно, подготовките во областа на животната средина се во умерено напредната фаза, додека подготовките во областа на климатските промени се во рана фаза.

### 4.28. Поглавје 28: Заштита на потрошувачи и здравствена заштита

Како дел од хоризонталното законодавство, беше донесен буџетот за двегодишната програма за заштита на потрошувачи за 2014 - 15 година резултирајќи со зголемено советување и поголема свест за правата на потрошувачите низ целата земја. Министерството за економија потпиша спогодби за добра практика со индустриски здруженија кои застапуваат различни гранки со цел обезбедување на конкурентност и заштита на потрошувачите на соодветните пазари. Воспоставени се Совети на локални потрошувачи во некои градови, вклучувајќи го и Скопје. Организацијата на потрошувачите е умерено ефикасна, продолжува да нуди образовни и советодавни активности и ја зголемува свеста за проблемите на потрошувачите. Распределбата од Буџетот на Владата за заштитата на потрошувачите е зголемена за 10 %, но финансирањето с è уште е недоволно. Недостатокот од административни и финансиски ресурси продолжува да го отежнува ефикасното спроведување на политиките за заштита на потрошувачите. Сите институции вклучени во безбедноста на производите (Државен санитарен и здравствен инспекторат, Агенција за храна и ветеринарство и Државен пазарен инспекторат) ја засилија својата инспекција на пазарот, како и редовните инспекции и оние спроведени по жалбите на потрошувачите. Продолжуваат информативните кампањи, семинари и предавања за учениците. ( Види Поглавје 1 - Слободно движење на стоки ). Евиденцијата на земјата во спроведувањето на законодавството во оваа област продолжува да се подобрува и надзорот на пазарот да се зајакнува. Преземени се одредени активности за да се подигне свеста за правата на потрошувачите во однос на прашањата кои не се поврзани безбедноста , особено потрошувачкиот кредит и купување пакет аранжмани за одмор и да се алармираат потрошувачите за нефер пазарно однесување. Регулаторните тела одговорни за електронски комуникации и надзор на пазарот на осигурување се единствените регулатори на пазарот кои се активно вклучени во заштитата на потрошувачите. Организацијата на потрошувачи предвидува советување за услугите понудени од страна на јавните претпријатија и мрежни индустрии, употребата на гаранции и правото на бесплатна поправка, банкарство, осигурување и прашања поврзани со храна. Супервизорите на пазарот и другите регулаторни тела с è уште имаат потреба од дополнителна обука со цел да се обезбеди ефикасна заштита на потрошувачите. Законодавтсвото за јавно здравје е изменето и беа ажурирани околу 800 медицински упатства. Соработката и размената на информации помеѓу националните и странските медицински институции е подобрена. Инвестицијата во нова медицинска опрема, санацијата на медицински центри и обуката на здравствените работници продолжува. Започната е изградбата на нов клинички центар во Скопје. Во употреба се електронски здравствени картички, електронски рецепти и електронски систем на закажување на прегледи. Преземени се мерки за да се обезбеди медицинска нега од страна на стручен кадар во рурални области без здравствени центри. Одржливото

52